Video: Zoid en Ard Matthews skop ‘Republiek’ met mening afKaren Zoid en Ard Matthews (Foto: Verskaf) Die vierde seisoen van Republiek van Zoid Afrika het op 11 Oktober op kykNET begin en Karen Zoid pryk ná minder as 24 uur reeds bo-aan die Suid-Afrikaanse iTunes-musieklys vir haar en Ard Matthews se verwerking van “What He Means”. Benewens dié Just Jinger-sanger was die ander gaste in die program die akteurs Christo Davids en Armand Aucamp. “What He Means” was binne enkele minute in die top-vyf en het Dinsdagaand teen 23:00 die no. 1-posisie ingeneem. In volgende week se episode, op 18 Oktober, is die komediante Leon Schuster en Nik Rabinowitz Zoid se gaste. Republiek van Zoid Afrika is Dinsdae om 20:30 op kykNET (DStv kanaal 144) te sien. Koop “What He Means” op iTunes. Christo Davids, Armand Aucamp, Ard Matthews en Karen Zoid (Foto Verskaf)